ཧཱ་རྫོང་ཁག་ལས་དཔའ་བོ་ཨ་ཞུ་འདི་སྐྱེས་ལོ་༤༢ལངས་ད་ཨཔ་ཁྱུང་བདུད་ཀྱི་དཔའ་བོ་འཛུལ་ཡོདཔ་ད་གློག་བརྙན་འདི་ནང་ཁོ་གིས་ཨཔ་ཁྱུང་བདུད་འདི་དཔལ་འབྲུག་པ་རིན་པོ་ཆེ་ཞབས་དྲུང་ངག་དབང་རྣམ་རྒྱལ་གྱི་སྲུང་མ་དང་ཤུལ་ལས་ཧཱ་ལུང་ཕྱོགས་ཀྱི་སྲུང་མ་སྦེ་བཀའ་གནང་ཞིནམ་ལས་ཧཱ་ལུ་བཏང་བའི་སྐོར་ལས་ལོ་རྒྱུས་སླབ་མས།ཨཔ་ཁྱུང་བདུད་འདི་སྤྱིར་བཏང་འཁྲུངས་ཡུལ་རྒྱ་ནག་ལས་ཨིནམ་ད་ཧཱ་གི་ལྷ་ཁང་དཀར་པོ་དང་ལྷ་ཁང་ནག་པོ་འདི་བཞེངས་དགོ་པ་ཅིན་ཁོ་ལུ་གཡག་གི་དམར་མཆོད་འབད་དགོཔ་སྦེ་སླབ་ལས་ཚུར་བལ་གཡང་གི་དུས་སྟོན་འདི་འགོ་བཙུགས་བཙུགསཔ་ཨིན་མས།ཨིན་རུང་ང་བཅས་རའི་འབྲུག་རྒྱལ་ཁབ་འདི་ཆོས་ལྡན་གྱི་རྒྱལ་ཁབ་འབདཝ་ལས་གཡག་དམར་མཆོད་འབད་ནི་འདི་མ་བཏུབ་ལས་ཨཔ་ཁྱུང་བདུད་ཁོ་ར་ལུ་དམར་མཆོད་མི་འབད་ནི་སྦེ་གསོལཝ་བཏབ་ཞིནམ་ལས་དམར་མཆོད་འདི་བཀག་ནུག།ད་རེས་ནངས་པ་དུས་སྟོན་འདིའི་དོན་ལུ་མི་སྡེའི་ནང་གནོད་པ་ག་ནི་ཡང་མེདཔ་སྦེ་ཁྲོམ་ཁར་ལས་ཤ་ཨ་ཙི་རེ་ཉོ་ཞིནམ་ལས་ཨཔ་ཁྱུང་བདུད་ལུ་མཆོད་པ་ཕུལ་དོ་ཡོདཔ་ཨིན།